**Küsimusleht nr 170**

**Sünd eesti rahvatraditsioonis**

Lugupeetud kaastööline!

Etnograafiamuuseumi kogudes on sünniga seotud perekonnakombestiku kohta andmeid üsna napilt. Paljud varem levinud uskumused ja kombed on kadunud või nende tähen­dust enam ei usuta. Samas on tekkinud ka uusi kombeid. Kõi­ge selle ülestähendamisel palume Teie kaasabi. Püüdke leida oma kodukandist inimesi, kes teavad või mäletavad järgne­vaist küsimustest täpsemalt. Kui võimalik, küsitlege ka endist kohalikku ämmaemandat. (Kuidas teda Teie kandis varem ni­metati?).

Vastuse koostamisel pange kirja andmeteandja nimi, va­nus, sünnikoht, praegune elukoht ja tegevusala. Mitu last tal oli, on või oli tema sünnikodus; sünniaastad; kas sündisid ko­dus või millises haiglas? Märkida tuleks ka see, kas jutustaja või Teie ise annate edasi oma isiklikke kogemusi või teiste käest (ema, vanaema, naabrid, ämmaemand jt.) kuuldut. Püüdke olla võimalikult täpne koha (kihelkond, vald, küla, ta­lu, rajoon, külanõukogu, kolhoos-sovhoos, küla, pere) ja aja (enne Esimest maailmasõda, kodanlikul ajal, nõukogude kor­ra algaastail (1940—1950), kaasajal (1960—80-ndatel aasta­tel) määramisel. Hea oleks ka teada saada sotsiaalne kesk­kond, millesse vastaja kuulus (suurtalu pererahvas, vabadikupere, käsitöölise pere, asunikutalu, maaharitlase pere, kolhoos­niku kodu).

Head vastamist!

I Rasedus.

1. Kuidas öeldi raseda naise kohta? (Mis ajast on enamkasutusel väljend rase?)
2. Millised esemed valmistas naine oodatavale lapsele, mil­lest, millises koguses, milliste kaunistustega? Mis ajast haka­ti poest ostma?
3. Millised tagajärjed arvati olevat kui rase naine ehmatas (tulekahju, hiire, koera hüppamise või muu sarnase peale? (Millal, kellega, kus juhtus? Kas raseduse esimesel või teisel poolel? Kas märk jäi eluks ajaks või hiljem kadus?)
4. Kas oli mingi tähendus või tagajärg, kui rase naine astus üle terariista, vankri-, reeaiste, luua jm.?
5. Kas rase naine tegi oma riietuses muudatusi, milliseid?
6. Kas raseda toidulaua suhtes oli keelde või soovitusi? (Kas raseda soovist hapu, soolase või magusa järele püüti ka ooda­tava lapse sugu ennustada?
7. Kas rasedale naisele söömise ja joomise kohta oli nõud­misi ning millised pidid olema tagajärjed üleastumise korral?
8. Kas ahju kütmisel või pliidi alla tule tegemisel oli raseda­le naisele soovitusi või keelde?

*9* Kas oli mingi toiming, mis pidi tulevase lapse soo kind­lustama?

10. Millised ended ennustasid poja, millised tütre sündi?

11. Kuidas suhtuti ja käituti, kui vallaline naine jäi rasedaks?

12. Kas ja ja kuidas kasutati tungaltera? Kuidas võis rasedust katkestada? Kas on teada juhtumeid, kui seda püüti teha?

13. Kuidas seletati lastele uute õdede, vendade ilmumist?

II Sünnitus.

1. Kuidas öeldi sünnitamise kohta?

1. Kus kohas ja millisel asemel sünnitati? Kes ja millal appi kutsuti?
2. Püüdke kirjeldada sünnituse käiku (millises asendis oli sünnitaja, mida tehti päramistega, kuidas neid nimetati jne) ?
3. Kas oli mingeid abistamisvahendeid väga raske sünnituse korral?
4. Milliseid väärsünnitusi teate ja mis arvati nende põhju­seks olevat?
5. Mida anti sünnitajale turgutuseks peale sünnitust?
6. Kas sündimise päeval, kuupäeval oli tähendus, missugu­ne?

8. Kuidas ja milliste ütlustena levis teade poja või tütre sün­nist mõnes talus?

9. Kui pikk oli lapsevoodi aeg ja kuidas selle kohta öeldi? Kuidas raviti lapsevoodi palavikku?

1. Kui pikka aega pidi sünnitanud naine kodus olema ega tohtinud kirikusse minna? Miks?
2. Kas ja kuidas tasuti ämmaemandale või abistajale abi eest?

III Vastsündinu, imik.

1. Millise nõu sees vastsündinut pesti?
2. Kas ja mida vastsündinu või imiku pesuvette pandi? Miks?
3. Kuhu kallati imiku pesuvesi? Kas oli sellel mingi tähen­dus?
4. Kuidas ja millise vanuseni imikut mähiti?
5. Kas oli mingi toiming vastsündinuga, mis pidi kindlusta­ma, et laps emale sõnakuulelikuks jääb või et ta kiiresti elukaaslase leiaks?
6. Kuhu pandi vastsündinu, hiljem imik, peale mähkimist?
7. Mis ajani kasutati hälli (vibu- või jalashälli)? Mis ajast tulid kasutusele vedruhällid, puuvoodid? Kas need tehti ise, telliti kohalikult meistrilt, kasutati sugulastelt või naabritelt saadut või osteti?
8. Millega imik välja viidi? Kas vanker tehti ise või osteti? (Püüdke seda joonistada!).
9. Kas ja kuidas püüti imikut hoida «kurja silma» eest?
10. Kui vanalt imik esimest korda sauna viidi?
11. Kui kaua last rinnapiimaga toideti? Mida tehti rinnapiima suurendamiseks? Kuidas laps rinnast võõrutati?
12. Mis anti lapsele suhu, et ta ei nutaks, enne luttide kasutusele võtmist? Kuidas seda nimetati? Millal hakati lutte kasutama?
13. Kas lapse sünni puhul istutati puu või käidi öösel taevast vaatamas?

IV Ristimine, katsikud.

1. Kui vanalt ja kus laps ristiti ning kelle poolt? Keda varrupeole kutsuti?
2. Milline oli lapse, vanemate ja vaderite riietus ristimisel? Mis rõhutas pidulikkust rõivastuses?
3. Kui ristimine toimus kodus, siis millises ruumis ja mis rõhutas toa kaunistuses sündmuse tähtsust?
4. Mitu vaderit lapsele valiti ja keda valiti?
5. Mida tehti ristimisveega, miks? Kas oli erinevusi suvise, talvise jne. ristimise vahel?
6. Kas tehti ennustusi lapse käitumisest ristimise ajal?
7. Kas vaderite poolt oli kingitusi ja millised need olid? Kas varrulised ka kinkisid või tõid midagi kaasa?
8. Kas oli iseloomulikke toite varrude peolaual?
9. Kes ja millal tulid esimesed katsikulised? Kaua võisid katsikulised käia?
10. Mida pererahvas katsikulistele pakkus?
11. Mida katsikulised tõid? Kas oli ka emale ja lapsele kingi­tusi, millised?
12. Kas ja kuidas tänapäeval katsikul käiakse?

Koostaja E. SALU